Kisah Sambahyang Baruku
Salawas umur makin batuha, Palui baubah banar. Sambahyang lima waktu digawinya tarus. Tapi nang ngarannya katuju ka warung tatap kada sing ubahan.
“Rasa lapang hati Mak lah limbah manggawi kawajiban kita,” ujar Palui
“Bujur Lui ai, bahari maka kita pina kuler sambahyang,” sahut Tulamak.
“Itu ngarannya kita dapat hidayah dari Allah,” ujar Garbus manyahuti.
“Dua kali aku sudah mandangar kawal kita ni kaya ustadz, balajar di mana ikam Bus?” Palui hiran.
“Mandangar guru satiap malam Jumahat bayasinan. Cuma aku wayah ini katuju jua mambaca buku agama,” ujar Garbus.
“Amun kaya itu aku handak batakun pang? Aku ni rancak sambahyang kada tapi khusu’, pikiran ka sana ka mari, apalagi limbah malihat babinian, bisa taingat inya wayah sambahyang,” ujar Tulamak
“Ikam kada sah Mak ai, amun sambahyang kaya itu,” ujar Palui tatawa.
“Amun handak khusu’ cuba balajar babacaan lawan tarjamaahnnya, jadi kita tahu maksud dari bacaan nang kita baca,” ujar Garbus manjawab.
“Amun kita ngalih mahapal artinya pang?” ujar Palui.
“Cuba pikiran bulikan bahwa kita mahadap ALLAH, makanya bila sambahyang kita disuruh mata manuju ujung sajadah,” ujar Garbus.
“Kaena ku cubai,” ujar Tulamak.
“Aku bulihlah batakun Bus,” ujar Palui.
“Amun kawa ku jawab, ku jawab…amun kada kawa, baarti ilmuku balum sampai,” ujar Garbus.
“Kalu sambahyang kada baruku kaya apa,” ujarnya.
“Kada sah Lui ai sambahyang kita,” ujar Garbus.
“Tapi rancak Julak Ijul, Abah Rahmat tamasuk Tuhirang sambahyang kada baruku”, ujar Palui.
“Di mana haja Lui ai, amun sambahyang tatinggal rukunya kada sah,” ujar Garbus.
“Aku kada batakun ruku sambahyang, tapi batakun tatinggal ruku. Malah ujar Julak Ijul sambahyang tatinggal ruku tu harat. Sualnya, sambahyang kada bulih sambil maisap ruku,” ujar Palui mangalahakan garbus.
16 Responses to Kisah Sambahyang Baruku
-
asik, lawas kada mambaca dan mandangar kisah si palui, maklum jauh dari kampung di Banjar. istilah baruku, bisa jadi kisah nang manarik
-
hahahahaha lucu bener, kangennnnnnn sama kalimantan
-
lengo jua si garbus ngntu,wkwk
-
preeeeeet. ::::::
heee lucu neyyyyyyyyy
-
Walau telah lama meninggalkan Banjarmasin tetapi baru kemaren rasanya apaagi kalau baca kisah si Palui….wooow menyenangkan
-
lawas kd mambaca kisah si palui nang lucu ini ,…habis d perantauan kadada koran banjar
-
kira garbus tadi rukuk sembahyang sakalinya maisap rokok
-
ahhaahahaha luccccccccccccccccccccccccccuuuuuuuuuuuuuuuuuuuut tatawa mmbaca
-
palui harat mahalabiu
-
Paman ,,ulun izin copas lah k kkwanan di facebook wam bbm ,,he
Boleh ae kalo Man ??
-
love and COOLZHER
-
Aku sangat mendukung lawan BPos yang menghadirkan cerita si palui ini
-
Aku harap BPost jua bisa memuat penyalah gunaan dana hasil bapintaan di jalan yg manggunakan nama masjid sudah setahun lebih mesjidnya belum di bungkar jua dangar habar kada ada dananya lagi padahal dana itu sudah banyak di tarima dari wakaf dan sumbangan para supir,
kepada BPost tolong di muat kejadian ini di Hulu Sungai Tengah
-
wkkk wkkk wkk,,
Taliur ulun ttwa nh,, hampai mangaluar bnayu mata,,
bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn lua_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn unk bjn_Latn unk ace_Latn unk swh_Latn unk bam_Latn ace_Latn unk ind_Latn unk bjn_Latn unk zsm_Latn unk bjn_Latn unk bjn_Latn unk bjn_Latn luo_Latn unk eng_Latn unk ind_Latn unk bjn_Latn zsm_Latn unk kac_Latn bjn_Latn